description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня 18 ноември 2016 г.

maintext: 1/16 снимки в галерията Излитането на космическия кораб MS-03 на международния космодрум в Байконур, Казахстан. На неговия борд са космонавтите Пеги Уинстън от САЩ, Олег Новитски, Русия и Тома Песке, Франция, които ще заменят сегашния състав на международната космическа станция.


title: Путин предупреди за удари срещу обекти на НАТО, застрашаващи Русия

maintext:
"И, разбира се, хората просто се умориха от този произвол, от тази съвършено откачена корупция."
Обекти на НАТО, които представляват заплаха за Русия, ще станат цели на руски ракетни удари, заяви президентът Владимир Путин в интервю за американския кино режисьор Оливър Стоун.То е част от филма му "Украйна в пламъци", а текстът e цитиран от официалната агенция ТАСС В частта за отношенията с НАТО президентът казва, че понякога имал впечатление, че в алианса създават образа на външен враг за поддържане на дисциплина и в името на това да се държат в подчинение страните членки. "И всички тези опасения не са насочени към Иран", добави той.По повод разширяването на алианса Путин каза, че "нас ни тревожи практиката за взимане на решения". "Знам как става това. Когато една страна стане член на НАТО, вече ѝ е трудно да се съпротивлява на натиска от такава голяма държава-лидер като САЩ и там може да се появи каквото си поискате - и система за противоракетна защита, и нови бази, и - ако се наложи - нови ударни комплекси."На това място той отправя и предупреждението към алианса: "И какво да правим ние? Длъжни сме в тази връзка да предприемем контрамерки, т.е. да поставим под ударите на нашите ракетни системи тези обекти, които, според нас, започват да ни заплашат. Ситуацията предизвиква напрежение. Разбираме, че светът се промени. Невъзможно е всичко да бъде държано в замразено състояние след края на студената война. Трябва да се гледа в бъдещето."Относно събитията в Крим Путин казва, че трябва да се уважава волята на народа да се присъедини към Русия и да не се прилагат двойни стандарти."Не бива международното право и принципите на демокрацията да се нагаждат спрямо нечии геополитически интереси." След като припомня, че над 90% от жителите на полуострова били гласували за влизането в Руската федерация Путин добавя: "Там нямахме никакви бойни действия, никой н естреля, никой никого не е убивал. Демокрацията е политика, основана на волята на народа. Как разбираме каква е волята на народа? В съвременния свят - чрез гласуване."Три години след началото на антиправителствените протести в Киев Путин казва пред Оливър Стоун, че украинският народ е преживял след разпадането на СССр систематичен грабеж, независимо от това кой е на власт.Украйна премина през дивашка приватизация, разграбване на държавно имущество и понижаване на жизнения стандарт на населението, започнали веднага, след като страната стана независима.

fasttext_language: bg


title: Скримов вече играе и се чувства по-силен след операция за отстраняване на тумор

maintext:
Волейболистът Тодор Скримов се завърна в игра 27 дни, след като беше опериран
[cev.lu]
Българският волейболен национал Тодор Скримов е претърпял операция за премахване на тумор преди около месец и вече се завърна в игра. Посрещачът е впечатлил всички в отбора си с бързото възстановяване.Скримов игра при успеха на "Милано" с 3:1 срещу "Падова". Мачът беше 27 след операцията, при която от тялото му е отстранен тумор, засегнал единия му бъбрек.По думите му вече се чувства по-силен. "Страхувах се не за мен, а за семейството ми – родителите ми и моята приятелка. В началото бях притеснен, защото в продължение на 23 дни, докато се локализира какво точно е – тумор или киста, бях в неведение. След като се разбра, че става въпрос за тумор, но хванат в много ранен стадий, който подлежи на лечение и интервенция, се успокоих. Не исках да покажа на близките ми, че ме е страх, защото това допълнително щеше да ги стресира", каза волейболистът в интервю за "Гадзета дело спорт".Той останал спокоен и е доволен, че времето между диагностицирането и операцията е било между седмица и десет дни. "Докторите казаха, че възможността да се възстановя е голяма."Скримов бил впечатлен от посрещането му в залата. "Аплодисментите на публиката при стъпването ми на полето са това, което никога няма да забравя. След края на срещата получих изключително много обаждания – това наистина ме трогна. Не очаквах да е възможно да се върна толкова скоро."Посрещачът уточни, че завръщането му в игра е станало възможно след лекарско одобрение.


description: Двама души са загинали в резултат на силното земетресениев Нова Зеландия, обяви премиерът Джон Кий

title: Двама души са загинали при силното земетресение в Нова Зеландия

maintext: Двама души са загинали в резултат на силното земетресение в Нова Зеландия , обяви премиерът Джон Кий, цитиран от Ройтерс, предаде БТА."За момента нямаме индикации, че този брой ще нарасне, но не можем да го изключим", заяви Кий пред репортери в Уелингтън.Той добави, че военен хеликоптер е бил изпратен в курортния град Кайкора на Южния остров, близо до епицентъра на труса с магнитуд 7,8.Трусът е бил регистриран в 11.02 ч. по Гринуич (точно след полунощ местно време). Първоначално бе съобщено, че дълбочината е била 10 километра, но по-късно тази информация бе актуализирана на около 28 км, което обяснява и липсата на сериозни щети.По-рано днес министърът на отбраната Джери Браунли заяви, че са постъпили съобщения за пострадали в района на Кайкора.Крайстчърч е най-големият град на новозеландския Южен остров. През февруари 2011 г. там имаше земетресение с магнитуд 6.3, което отне живота на 185 души и причини големи разрушения, припомня "Ройтерс


description: Обвиненият сам поискал и сам взел подкупа от 20 евро. Всичко това е станало, докато шофьорът на камиона е снимал видеоклип.

title: Инспектор от ДАИ ще бъде съден за подкуп от 20 евро

maintext:
Фотограф: Юлия Лазарова
евро
влязъл
ГКПП
Андреево
продължил
евро
номинали
евро
тахографа
видеоклип
интернет
Хасковската окръжна прокуратура внесе в съда обвинителен акт срещу инспектор от регионалната дирекция "Автомобилна администрация". Той е обвинен в искането и приемането на подкуп в размер 20На 30 май миналата година инспекторът и негов колега извършвали проверки на моторни превозни средства и водачите им на магистрала "Марица" край Свиленград, като обвиненият е бил отговорник на екипа. Те спрели за проверка товарен камион, койтов България през- Капитан. Той бил шофиран от турски гражданин.При идването на инспектора до него шофьорът на камиона отворил вратата и в същото време включил мобилния си телефон да записва разговора си с него. Обвиненият се качил на стълбите на кабината и му казал, че колата има технически проблем. Водачът не се съгласил, като обяснил, че камионът е нов. Въпреки това инспекторътда настоява и за да не извърши контролна проверка, поискал сумата от 20, наричайки ги "синя банкнота". След това сам взел подкупа, като видял на волана оставени няколко банкноти сот 5, 10 и 20До последвала проверка на камиона не се стигнало. Инспекторът извадил извлечението отна превозното средство, поставил печат и уверил турския водач, че всичко му е наред.Още не следващия ден шофьорът публикувал заснетиясъс заглавие "Рушвет по пътя на завръщането".След провеждането на редица разпити обвиняемият не се признал за виновен. Съдът в Хасково тепърва ще разгледа делото, но конкретна дата не е обявена.


description: Не е спечелил Радев, не е загубила Цачева, Борисов победи себе си - коментар на Христо Иванов във "Фейсбук". Още интересни реакции от социалните мрежи.

title: Радев като "котка в чувал", избори като филм ноар

maintext:
Румен Радев като победител в президентските избори
Фотограф: Георги Кожухаров
Победата на Румен Радев, подкрепен от БСП, загубата на кандидатите на ГЕРБ и обявената оставка на кабинета "Борисов" естествено са най-разискваните теми в социалните мрежи. "Дневник" ви предлага част от интересните коментари без претенции за изчерпателност.
"Не е спечелил Радев (той тепърва има да заслужи този резултат) и не Цачева е загубила. Борисов победи себе си, както беше казал веднъж. В момента той плаща цената за отказа си да изпълни мандата за дълбока реформа на управленския модел и борба с корупцията. Подмени го със стабилност на корупционния модел. Цацаров и Пеевски му изядоха главата. И никак не е случайно, че откак стана ясно, че губи, атакува с толкова жлъч онези, които през цялото време му казваха истината.
Днес дори извади от бунището пропаганден реквизит от миналия век. Подаването му беше подхванато и доразвито старателно от Пеевската пропагандна машина и развито във всякакви безумни спекулации за политически проекти и служебни кабинети. В този смисъл - и аз получих СМС: за разлика от 2013 г. Пеевски не се обръща срещу Борисов. Неразчленими са. Ще оцеляват или загиват заедно", това пише в профила си бившият правосъден министър Христо Иванов.
България навлиза в кризисен, нестабилен перио, е коментарът на Александър Йорданов - председател на 36-то Народно събрание, 1992- 1994 г. Предстоящата криза е най-краткият извод от днешния изборен резултат според него. Мнението му продължава така: "Първи коментатор по "Нова телевизия" – Румен Овчаров. Започва се. Ще дефилира цялата кавалкада... Българите днес не избраха промяната, а движението на заден ход. Това движение ще продължи за съжаление. Изход от ситуацията, с оглед и на разположението на останалите политически сили, не се вижда в близко време. В момента вече Овчаров цитира и Ленин,за революцията.Така ще бъде. За вината ще говорим утре."
Според политолога Димитър Бечев военни са повели на милиция с 1:0
"Бойко Борисов е собственик, селекционер и играещ треньор на отбора ГЕРБ. Направи фатални грешки със селекцията на играчите и със стратегията на играта. Няма възможност за втора дузпа. Не обича да губи. Дано не срути стадиона" - мнението е на Аглая Коцева, журналист. е коментарът на
"Седемстотин хиляди гласа са разгром, както и да ги броим. От колкото и дерета вода да вадим, тук нямат нищо общо никакви умни и красиви. Борисов загуби изборите по такъв начин, по който нямаше как да му се помогне, дори и да не боравеше с мутренските си методи и да не караше министрите си да му въртят публични вувузели. А сега какво? Ясно какво - сърдитото детенце ще удари с всичка сила играчките си в земята. Това по темата, кое Борисов цени повече - кариерата си или стабилността на България", коментира Константин Павлов - Комитата.
27 години, за да стугнем до тук!!!
"Съвсем се обърках. Моралната победа май я разбирам. Но политическа? Нали беше независим кандидат? За чия политическа победа и над кого говори о.з. генералът?" - политологът Ружа Смилова обръща внимание на думите на Румен Радев след като гласува, че моралната победа е налице, но политическата тепърва предстои.. Никой не знае кой и какъв всъщност е той. Тепърва предстои да се разбере. В момента всеки вижда в него това, което иска да види. Образът е размит, такъв, какъвто го изисква предизборната кампания. Но какво ще излезе от чувала на неопределеността - това не се знае..." - написа проф. Николай Слатински.е краткият, но ясен коментар на оперната певица Александрина Пендачанска, която винаги е имала силна гражданска позиция."Честит президент на приятелите в България. Гледам Луната над Лондон тази вечер и си мисля:с типичните за този жанр характеристики: тъмнина, мошеници, измамени почтени граждани, нещастна жена и заподозрени. В края злодеят се саморазруши, но това нищо не променя - също по жанровите правила", пише Бойко Боев в социалната мрежа.След като премиерът Бойко Борисов няколко пъти обяви, че депутатите от ГЕРБ ще подкрепят мажоритарен избор на парламента, политологът Даниел Смилов напомни: "При около 2 млн. души, гласували за Радев, за ГЕРБ може да се окаже фатално въвеждането на мажоритарна система на следващите парламентарни избори. Ако се запази преливането на патриотичен вот към БСП и ако се стигне до някаква предварителна договорка между БСП и Патриотите, ГЕРБ могат да се окажат в ситуацията на социалистите, когато въведоха 31 мажоритарни района и ги загубиха всичките. От френския опит е видно, че при (мажоритарни) парламентарни избори непосредствено след президентски, спечелилият президентските печели и парламентарните."Теодор Михайлов коментари ситуацията в поетична форма:Три деня млади реформаторикак министерства бранят.Пристъпи ужасни! Тринайстибюлетини лазят по Кунева дивакато стрели я стрелят, и кръв я залива.Бюлетина подир бюлетина! Протокол след протокол!Бойко безумний сочи "Дондуков" паки вика: "Търчете! Кабинетите вий веднага опразнете!"И орди Лукарски тръгват с викове сърдити,И Москов гръмовно въздуха разпаря.И Ненчев отговаря с други вик: ура!И всякой гледа само да бъде назадеи гърди чужди геройски на смърт да изложи,и един ден повеч на власт да положи.Пушкалата екнат. Турците ревът.Министерства падат, и мрът.Идат като тигри, бягат като орешарции пак се зарвъщат - реформатори орловцикат лъвове тичат от Раковска към Проното,не сещат ни жега, ни жажда, ни труд."Хвърляйте Радана!" - някой се изкряскаи десебари фръкнаха завчаска,кат демони черни над Боровец,катурят, струпалят като живи пак!Щурмът е отчаян, отпорът на Бойко лют е.Три дни веч се бият, но помощ не иде,от никъде взорът надежда не види,сал един генерал оставя в небето кемтрейлс следи.Нищо. Те ще паднат, но честно, без страх -кат съдебна реформа под компромис исторический.Но вълни по-нови от орди дивашкигълтат, потопяват реформатора юнашки...Йоще миг - ще падне "Дондуков".Изведнъж герал Радев пристига със гръм.. . . . . . . . . . . . . . . . . . . . . . . . . . .И днес йощ Балканът, щом буря зафаща,спомня тоз ден балотажен, шуми и препращаславата му дивна като някой ексал една надежда е жива - за служебний кабинет!


description: Сега стотици шофьори на Uber от десетки градове, включително Сан Франциско, Маями и Бостън, за пръв път ще се включат в кампанията Fight for $15, която навлезе в четвъртата си година.

title: Шофьори на Uber излизат на национален протест в САЩ

maintext:
Шофьори, работещи за услугата за превози Uber, планират общонационален протест в САЩ като част от демонстрациите за по-високо заплащане и правото на профсъюзна дейност.
Става дума за кампанията Fight for $15, която убеди властите в няколко града и щата да вдигнат на 15 долара минималната работна почасова заплата. Минималната за страната е 7.25 долара.
Сега стотици шофьори на Uber от десетки градове, включително Сан Франциско, Маями и Бостън, за пръв път ще се включат в кампанията, която навлезе в четвъртата си година.
Водачи съдят компанията в няколко щата, защото смятат, че погрешно са класифицирани като независими подизпълнители, а не служители, с което Uber си спестява разходи за социално осигуряване.
"Ройтерс" цитира 34-годишния Джъстин Бъриси от Денвър, който казва, че "който живее в Америка и ходи на работа всеки ден, заслужава достоен живот". Агенцията описва, че той има 5-годишна дъщеря и се бори да свърже двата края като всяка седмица си докарва средно не повече от 500 долара преди разходите за бензин. През това време той е на работа общо 50-60 часа.


title: Фийон излезе победител от дебата преди неделния балотаж

maintext:
Последният дебат в рамките на първичните избори на френската десница, излъчван за милиони зрители на двата основни канала TF1 и FRANCE2 се състоя в четвъртък вечерта и според първите реакции те са спечелени от Франсоа Фийон.
В политическата традиция на френските мажоритарни избори в два тура това е същинският дуел - в случая, с Ален Жупе, истинският сблъсък между представители на различни политически семейства. Но този път не ставаше въпрос за това. Оказва се, че тази форма на "демократичен избор" на кандидат има своите граници.
На първия тур на 20 ноември гласуваха 4 298 097, уникална мобилизация, чийто смисъл е "десните хора на Франция настояват за радикална промяна", която би върнала престижа на страната по света и благоденствието на нейните граждани. Тук няма съмнение - на всички им е писнало.
Резултатите предизвикаха шок, илюстриращ подкрепа далеч отвъд очакванията - бившият президент Никола Саркози бе пометен (това се очакваше и искаше). Фаворитът, бившият министър-председател Ален Жупе остана в съревнованието с доста скромен ресурс – едва 28.6%, т.е. 1 224 855 избиратели го намират убедителен. Третият,
бившият министър-председател на Саркози, смайващо получи одобрението на 44.1% или 1 890 266 избиратели. Той бе едва четвърти, после трети, дебатите го включиха в челната тройка, избирателите го "изстреляха" преди балотажа тази неделя на главозамайваща първа позиция.
Последваха дни на ожесточени полемики – безброй относително успешни опити да обяснят феномена (избирателите просто поискаха те сами да посочат фаворита си), социолози и анализатори, журналисти побързаха да "поправят" срамните грешки и се впуснаха във възхвала на победителя, щабовете на кандидатите се притесниха от евентуален драматичен сблъсък на последния дебат, който бе направил наложителното обединение на цялата десница невъзможно.
Несъмнени са клопките пред всяко усилие за прогноза – избирателният корпус не е дефиниран, мнението на избирателите е непостоянно, решения се взимат наистина в последния момент, дори на опашката пред урните. Не е ясно кой гласува и какви са или могат да бъдат стратегиите на избирателите. Не се изключват "подмолни кампании" в социалните мрежи, които се оказват ефикасни (там Жюпе бе обвинен в тайни връзки със салафисти!?). В кампанията бе включен и Владимир Путин - електронните медии разпространиха, а пресата подхвана неговата подкрепа/коментар за Франсоа Фийон, чийто качества на професионалист и прекрасен преговарящ бяха представени умерено, с добре подбрани думи ("сякаш са го писали в щаба на Фийон", пошегува се един журналист).
И така, дебатът от 24 ноември.
Всичко бе премерено, измерено. Дори позициите на трибуните - в ъгъл от 20 градуса, не един срещу друг. Дебатът трябваше да усмири страстите и все пак да се проведе. След първия тур неизвестни гласове подканваха Жупе да се откаже, вероятно защото избирателите не искат техният кандидат да бъде поставен под съмнение, да бъде критикуван, или още по -лошо - обвиняван. Накрая всички бяха доволни: не се стигна до шумен разкол, дълбоко ненавиждан от "десните хора". Това е що се отнася до формата.
А що се отнася до съдържанието: и двамата бивши министър-председатели принадлежат на едно политическо семейство, имат несъмнен опит, споделят почти идентична визия за Франция. В продължение близо на два часа Фийон представи една потъваща Франция и гневни французи, които изискват бърза и радикална промяна за "възстановяване на републиката". Жупе се опита да убеди милионите пред телевизорите, че той иска и може да обедини и успокои Франция, предлагайки на французите постигането на една "щастлива идентичност".
Икономическите програми, белязани от социален либерализъм, не се различават съществено – има различия в сфери като образование, здравоопазване, социална политика и управление на публичния сектор. Но думите и подходите са различни.
Анализите на днешна Франция ориентират Фийон към бързи, радикални промени, които Жупе отчита като нереалистични "Вярно е, че моят проект е по-радикален, може би по-труден...Моят проект не се подчинява на съвременната тенденция на доминираща, единствена политическа мисъл".
В същото време, Фийон декларира, че неговият конкурент отхвърля необходимостта от спешност, т.е, поставя под съмнение радикалните промени. По-съществени са различията от интелектуален характер, свързани с френския модел на развитие. Фийон отхвърля мултикултурализма: "Искам чужденците, които идват да живеят в нашата страна да се интегрират, да се асимилират, да зачитат нашето културно наследство, тъй като францизите изискват и очакват настойчиво този тип отношение, което дълбоко е залегнало в нашите души." Жупе има по-различна позиция: "Идентичността на Франция е в нейното разнообразие... "Всички" не означава всички: имаме различен произход, различни цветове на кожата..."
Твърде схематично бяха обсъдени проблемите на френската външна политика. "За първи път, пошегува се Жупе, руски държавен глава избира свой кандидат...".Отношението към Русия разделя двамата кандидати. Фийон настоява да се възстанови доверието в отношенията с Русия с цел тя да бъде привлечена към Европа, и обявява, че "санкциите са излишни". Жупе не отрича тази необходимост, но изисква повече твърдост в разговорите с Путин.
За съжаление не бяха поставени на обсъждане въпроси, свързани с ЕС, с имиграционната политка, с битката срещу тероризма, с 9-те милиона най-бедни.
Дебатът приключи в анмосфера на взаимно уважение и без очакване за ново чудо. Фийон бе несъмнено по-спокоен и уверен господар на ситуацията. Със своите 44% той не рискува нищо особено. В проучванията на ELABE няколко минути след приключване на дебата ясно се очертаха тенденциите. За 57% от зрителите Фийон е бил по-убедителен (41% за Жупе), а сред "десните хора" този процент стига до 71% срещу 28% за Жупе.
Президентските избори обещават сериозни промени в нагласите и подходите. По всички предварителни проучвания на "намеренията за гласуване" Марин Льо Пен, председател на Националния Фронт, е класирана за втори тур. Един по един на сцената излизат и независими кандидати, "нито дясно, нито ляво". Като Еманюел Макрон, който, въпреки огромната мобилизация за първичните избори, не слиза от екраните и първите страници на изданията. Предстои около 10 декември и обявяване решението на държавния глава Франсоа Оланд дали ще участва в изборите
Светът се променя по същество, в дълбочина, и тази метаморфоза ще бъде илюстрирана, в известен смисъл, от предстоящите избори във Франция. Не съм убедена, че традиционният подход ще ни помогне да разберем и опишем случващото се.
Франсоа Фийон,


title: Топузаков: Липсва ни хладнокръвието пред гола

maintext:
Треньорът все пак изрази задоволство, че отборът му опитва да играе "така, както му приляга"
[LAP.bg]
хладнокръвието пред гола ни попречи днес", каза още Топузаков.
Старши треньорът на "Левски" Елин Топузаков изразни недоволство от липсата на спокойствие и ефективност в атака. Според него това е причината сините да допуснат първа загуба от началото на сезона в Първа лига - 1:2 срещу "Локомотив" (Пловдив) на "Герена". "Загубихме най-вече заради пропуснатите ситуации. Те ни изиграха лоша шега. Когато не вкарваш... Обикновено нашият отбор от едно полуположение получава гол. Платихме си за пропуските в атака. Можехме да вкараме доста голове, но по една или друга причина не съумяхме", коментира Топузаков пред "Диема спорт".Той все пак е доволен, че отборът му се опитва да играе "стила, който ни приляга". "Хубаво е, че създадохме положения. Жалко, че ефективността я нямаше. Не е приятно, че загубихме на нашия стадион, още повече днес публиката беше на ниво и трябваше да я зарадваме.""Естествено е да има пропуски и грешки, самият аз може би съм допуснал грешки. Хубаво е, че опитваме играем атакуващо и да изглеждаме добре. Единствено


description: След резултатите от президентските избори в САЩ преговорите за климата на ООН в Мароко продължават, страните участнички заявяват готовност да продължат напред с поетите ангажименти и политики за овладяване на климатичните промени дори и без участието на САЩ.

title: След избора на Тръмп в САЩ сделката за климата от Париж е под въпрос

maintext:
Фотограф: Youssef Boudlal
В същото време делегатите от целия свят са сериозно притеснени от очаквания обрат в политиката за климата на САЩ – втората най-голяма страна по отделяни емисии CO2, след избора на Доналд Тръмп за държавен глава. След президентските избори в САЩ преговорите за климата на ООН в Мароко продължават, страните участнички заявяват готовност да спазят ангажиментите си за овладяване на климатичните промени дори и без участието на САЩ, съобщава Би Би Си.В същото време делегатите от целия свят са сериозно притеснени от очаквания обрат в политиката за климата на САЩ – втората най-голяма страна по отделяни емисии CO2, след избора на Доналд Тръмп за държавен глава.
Причината за световното притеснение е многократно дадената заявка по време на предизборната кампания на Тръмп, а именно, че ще "отмени" споразумението за климата от Париж в рамките на 100 дни от встъпването си в длъжност. По думите му климатичните промени са "измама".
Ден след изборите, преговарящите в Маракеш коментират, че подобен ход би навредил сериозно на доверието в САЩ, и се надяват, че новият президент ще преосмисли намеренията си.
Природозащитни организации и граждански групи, цитирани от британския вестник "Гардиън", го призовават публично да действа в интерес на целия свят срещу промените в климата, както и да спазва поетите и задължителни международни споразумения .
Поддръжниците на изкопаемите горива, които също имат свои представители на преговорите в Маракеш, разтълкуваха намеренията на Тръмп като приоритет на нуждите на американските семейства.
Изборът на кандидата Тръмп притесняваше сериозно много екоактивистите, а сега помрачи работата в Маракеш
, където в момента заседават делегати от близо 200 страни и договарят детайлите на Споразумението за климата от Париж, влязло в сила само преди седмица. Изборът на Тръмп обаче е реална заплаха за същата тази сделката, подписана преди една година във френската столица.
Знамената на различните държави пред сградите, където се провежда Международната среща за климата в Маракеш, Мароко.
Фотограф: Youssef Boudlal
Договорът задължава правителствата да предприемат действия, за да се задържат глобалните температури от покачване с 2С над прединдустриалните нива, и да направят всичко възможно, за да ги задържат до покачване по-малко от 1.5 градуса.
В същото време Тръмп се зарече, че до 100 дни от встъпването си в длъжност ще "отмени" споразумението и "ще спре всички плащания на САЩ по програми за глобално затопляне на ООН". Вземайки предвид тези намерения, държавите действаха бързо и ратифицираха сделката от Париж, която стана задължителна част от международното право от 4 ноември 2016 г.
Ако новият президент иска да изведе САЩ от споразумението, процесът ще изисква четири години, преди страната да се освободи от ангажиментите си по него.
Отново през тези първи 100 дни новият президент ще анулира действията, които президентът Обама предприе като мерки за ограничаване на въглеродните емисиите на САЩ. Ключов елемент на тази схема на Обама беше Планът за чиста енергия, който целеше да ограничи парниковите емисии от производството на енергия. По време на кампанията си Доналд Тръмп многократно осъди разходите по плана и каза, че ще го ревизира.
Плановете на новоизбрания президент да преосмисли споразумението от Париж и да даде приоритет на въглищната индустрия бяха осъдени от зелените групи в световен мащаб.
"Изборът на Тръмп е катастрофален, но не може това да е краят на международния процес за овладяване на промените в климата", коментират от екологичното движение 350.org пред Би Би Си.
В Маракеш, където сега задействат на практика споразумението за климата от Париж, се споделя мнението, че обещанията на новоизбрания президент все пак няма да успеят да саботират сделката.
"Аз съм сигурен, че останалата част от света ще продължи да работи по споразумените от Париж", уверява мароканският главен преговарящ Азиз Мекуар пред световните агенции.
Други смятат, че кабинетът на Тръмп може да промени първоначалния радикален тон на Тръмп.
"Сега, когато предизборната кампания вече мина и на дневен ред са реалностите на лидерството, очакваме, че Тръмп ще осъзнае, че промените в климата са заплаха за народа му, както и цели държави, които споделят едни и същи морета със САЩ, включително и моята страна'', заяви Хилда Хейн, президент на Маршаловите острови, по време на срещата в Маракеш.


description: "Ер Франс" създава "по-конкурентна" авиолиния за дълги разстояния, чрез която ще се опита да привлече обратно клиентите си, избрали превозвачи от Персийския залив.

title: "Ер Франс" създава нискотарифна линия

maintext:
Фотограф: Philippe Wojazer
"Ер Франс" създава "по-конкурентна" авиолиния за дълги разстояния, чрез която ще се опита да привлече обратно клиентите си, избрали превозвачи от Персийския залив, съобщи Би Би Си.Планът бе обявен от новия директор на френския национален презовач, Жан-Марк Жанелак.Новата линия все още няма име, но "Ер Франс" планира тя да извършва полети по нови и стари, но позабравени маршрути за икономична и бизнес класа.За да се конкурира с други нискобюджетни превозвачи, "Ер Франс" уточнява, че пилотите и кабинния екипаж в новата линия ще бъдат наемани по различна схема в основната компания."Придържането към статуквото не е опция. Трябва ни динамика, за да си върнем лидерската позиция на пазара", обяснява Жанелак.Плановете подсказват, че новото управление е решено да си върне пазарния дял след години на болезнени съкращения на работни места и сериозни пререкания със синдикатите.Но сега профсъюзът на кабинния екипаж SNPNC се опасява, че служителите в новата авиолиния няма да имат същите преимущества и ще бъдат третирани като "второ качество" от работодателите."Ер Франс" планира до 2020 г. да купи 10 самолета за полети на дълги разстояния.


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Как да се възползваме максимално от бизнес срещите

maintext:
[stock.xchng]
Когато сте имали прекалено много непродуктивни срещи, започвате да си мислите, че всяка следваща ще е загуба на време. Затова и вместо да ставате по-активни в тях, ги възприемате като нещо, което просто трябва да изтърпите и да мине. Най-често това се случва, защото обръщате много внимание на това, което се обсъжда, и почти никакво на начина, по който вие самите участвате в разговора.Ако поработите върху собственото си представяне по време на контактите ви с различни професионалисти, ще разберете колко полезни могат да бъдат те за вас. Планирайте предварително срещата и поставете рамки на въпросите, които ще засегнете в нея. Започнете с предложение за сътрудничество, като предварително сте проучили как можете да бъдете полезен на човека срещу вас. Спазвате ли тези правила, следващата ви продуктивна среща може да е интервюто за работа, до което да достигнете, след като кандидатствате по някоя от обявите на Karieri.bg търси Юридически секретар търси Business Analysis Professional търси Юрисконсулти търси:търси Ръководител "Регионален документационен център търси:търси Examinations Services Assistant търси Business Development Companion търси:търси Dolmetscher/in Übersetzer/in


description: Пред Би Би Си Норберт Хофер уточнява, че две събития може да променят мнението му по този въпрос.

title: Кандидат за президент на Австрия обещава референдум за членство в ЕС

maintext:
Кандидатът на крайната десница за президент на Австрия заяви пред Би Би Си, че ще настоява за провеждане на референдум за членството на страната в Европейския съюз, ако се засили централизацията в ЕС.
Съюзът е важен за Австрия и искам по-добър Европейски съюз, каза Норберт Хофер. Ако победи на повторението на балотажа на 4 декември, той ще стане първият държавен глава сред 28-те държави, представител на националистическите среди.
Опонеттът му Александер Ван дер Белен победи през май, но съдът откри нередности и нареди повтаряне на втория тур. Засега прогнозите са, че изходът от гласуването е трудно да се предвиди.
Ролята на президента в Австрия е предимно представителна, но той притежава власт да разпусне Националния съвет - долната камара на парламента, и да предизвика избори.
Партията на свободата, която издигна Хофер, казва, че няма основание хората да се опасяват от техния кандидат. Той заявява, че победата му няма да е глас за това страната да напусне ЕС (т.нар. Oexit от името на страната Österreich ).
Но пред Би Би Си той уточнява, че две събития може да променят мнението му по този въпрос.
Едното ще е допускането на Турция в ЕС. Макар да няма перспектива страната скоро да влезе в съюза и в момента процесът по-скоро да се движи в обратната посока, Хофер неведнъж е казвал, че "ислямът не е част от нашите ценности".
Второто събитие е евентуалното засилване на централизацията в ЕС след Брекзит."Ако това ще е отговорът - един централизиран съюз, управляван като държава и с намалени правомощия на националните парламенти, ще трябва да проведем референдум в Австрия, защото това ще предизвика конституционна промяна.""


title: Обновеният "Голф" на ток прибави мощ и увеличи пробега

maintext:
[Фолксваген]
[Фолксваген]
[Фолксваген]
Новият "Фолксваген Голф" на ток дебютира на автосалона в Лос Анджелис с повишена мощност, подобрена динамика и по-дълъг пробег. Колата вече използва акумулатори с капацитет 35.8 киловатчаса (при 24.2 досега), които увеличават изминаваното разстояние с един заряд с 50% до над 200 километра.Серийно електрическият "Голф" е снабден със зарядно с капацитет 7.2 киловатчаса, което позволява пълният заряд да става за шест часа от стандартен контакт. Опционално се предлага бързо зарядно, с което 80% от капацитета на акумулаторите се възстановяват за един час от съответните зарядни станции.Новият електромотор на електрическия "Голф" генерира 134 конски сили (с 19 коня повече от досега). Ускорението до 100 км/ч пък става със секунда по-бързо (вече 9.8 секунди). Максималната скорост е увеличена до 150 км/ч.Сред технологичните новости в обновения "Голф" на ток са дигитално приборно табло и мултимедия с 9.2-инчов екран. Част от настройките по колата пък могат да се правят с жест.Колата е снабдена и с нови системи за сигурност като системата за аварийно спиране, при риск от удар, вече разпознава и пешеходци. Опционално се предлагат също адаптивен круизконтрол, сигнализация за превозно средство в мъртвата зона на огледалата и предупреждение за неволно напускане на избраната лента на движение.


title: "Юнайтед" взе глътка въздух, а Ибрахимович и Погба се отпушиха

maintext:
"Червените дяволи" не бяха вкарвали в три поредни шампионатни мача
"Манчестър юнайтед" взе глътка въздух, след като прекъсна серията си от четири поредни мача без победа в английското първенство."Червените дяволи" се наложиха с 3:1 при гостуването си на "Суонзи", а другата добра новина е, че две от звездите на тима - Пол Погба и Златан Ибрахимович, сложиха край на головата си суша. Французинът откри резултата, а шведския нападател се разписа на два пъти.След успеха си тимът събра 18 точки, с които се изкачи на шеста позиция във временното класиране, но е на цели осем от лидера "Ливърпул".Жозе Моуриньо направи доста промени в титулярния си състав, като в защита играха Ашли Йънг, Рохо, Фил Джоунс и Дармиан, а място в стартовия състав за пръв път от много време насам попадна и Уейн Рууни.Погба откри резултата още в 15-ата минута, когато стреля от воле и не остави шансове на Лукаш Фабиански. Шест минути по-късно Златан Ибрахимович също се отпуши, след като получи от Рууни и с нисък удар изненада вратаря на "лебедите".В 33-ата минута след бърза атака отново Рууни изведе Ибрахимович и той я прати за трети път в мрежата, убивайки напълно интригата.След почивката Майк ван дер Хорн вкара почетното попадение за тима от Уелс, след като засече центриране от фаул в 69-ата минута за крайното 1:3.


title: "Афганистанското момиче" все пак няма да бъде депортирано от Пакистан

maintext:
Фотограф: Steve McCurry
Властите в пакистанската провинция Хайбер-Пахтунхва решиха все пак да не депортират от страната афганистанската бежанка Шарбат Гула, станала широко известна от снимка на корицата на популярното списание "Нешънъл джиографик" преди 31 г., предаде ТАСС, цитирана от БТА.Неотдавна Шарбат Гула бе арестувана по обвинение, че е използвала фалшифицирани документи за самоличност. Според пакистанския вестник "Дон" за решението на властите да не депортират Гула е съобщил Шаукат Юсуфзай - министър в правителството на провинцията, където тя е била задържана. Според него решението е взето "по хуманитарни съображения" и представлява приятелски жест към народа на Афганистан. Провинциалното правителство смята да предложи на централните власти Гула да получи статут на бежанец, добави той.Новината за ареста й се разчу благодарение на фотографа Стив Маккъри, заснел я преди 30 г. В "Туитър", където призова за освобождаването й, той написа, че тя вече е изстрадала достатъчно като бежанец.Снимката на зеленоокото 10-годишно афганистанско момиче бе публикувана през 1985 г. в "Нешънъл джиографик" и се превърна в символ на страданието, което носят войните в страната й. Днес Гула е 40-годишна жена и от години живее в северозападния пакистански град Пешавар с децата си. Преди няколко години съпругът й е починал, а тя има здравословни проблеми.Гула беше арестувана в дома си в Пакистан, защото живеела незаконно в страната. При обиска бяха иззети афганистански и пакистански документ за самоличност и тя бе изправена пред заплаха от 14 г. затвор за дългогодишно незаконно пребиваване в страната. След това съдът я осъди на 15-дневен затвор и тя трябва да бъде освободена в сряда, след което следваше да плати глоба от близо 1000 долара и да бъде изселена от Пакистан.В момента Пакистан се опитва да върне близо 2.5 млн. афганистанци обратно в родината им, въпреки че атаките на талибаните все още взимат хиляди жертви годишно.


title: Карин Йохансон оглави представителството на камионите "Волво" и "Рено" в България

maintext:
["Волво груп България"]
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Карин Йохансон е новият изпълнителен директор на "Волво груп България", представител на тежкотоварните автомобили "Волво" и "Рено" в България, съобщиха от компанията. Тя има над 20 години опит във "Волво груп тръкс".Карин Йохансон има магистърска степен по индустриално инженерство от Chalmers Technical University в Гьотеборг. През последните три години тя управлява стратегията и инвестициите на компанията в изграждането на търговската мрежа в Централна и Северна Европа.Преди това Йохансон е отговаряла за разработването и прилагането на програмата за развитие на търговските компетенции на екипите в Европа, Африка и Близкия изток.Тя е работила и по вътрешни проекти за представяне на нови модели камиони, развитие на ИТ решения и пазарни проучвания за нуждите на клиентите."Да застана начело на "Волво груп България" е предизвикателство, което поех с много положителни очаквания.През последните години компанията тук постига рекордни продажби, с което затвърждава силните позиции на двете марки – "Волво" и "Рено". В ход е и сериозен проект за развитие на сервизната мрежа", коментира Йохансон.


title: БСП започва срещи с другите партии в парламента за бюджета и мажоритарния вот за депутати

maintext:
Корнелия Нинова
Фотограф: Цветелина Белутова
Лидерът на БСП Корнелия Нинова е поканила лидерите на другите партии в парламента на срещи, на които да обсъдят гарантирането на законовия ред в България и недопускането на политическа нестабилност. Днес официално Бойко Борисов подаде оставката на правителството след загубата на ГЕРБ на президентския вот, като се очаква тя да бъде гласувана в сряда.
ГЕРБ и БСП отказват да правят нов кабинет в рамките на 43-ия парламент. Ако и третата партия върне проучвателния мандат, ще се върне към предсрочни парламентарни избори. При всички положения сегашното Народно събрание ще остане да работи до встъпването в длъжност на новоизбрания президент ген. Румен Радев. То трябва да приеме бюджета за следващата година и да вземе решение по предмета на националния референдум, сред който е и мажоритарният вот за народни представители. На срещите, които започват утре, Нинова ще сондира другите партии по тези теми.
"Конституцията на България регламентира целия път, по който трябва да се върви след оставката на правителството, и това трябва да се случи със спокойно и държавническо отношение", съобщиха от "Позитано" 20.


title: Джолиън Палмър ще остане втори пилот на "Рено" и през 2017 г.

maintext:
Младият пилот ще остане във френския тим и през следващия сезон
Джолиън Палмър ще остане втори пилот в тима на "Рено" във Формула 1 и през следващия сезон, съобщиха редица медии.Информацията не е официално потвърдена, но се очаква това да се случи преди състезанието в Бразилия този уикенд.Първи пилот на французите ще бъде Нико Хюлкенберг, който пристига от "Форс Индия". Досегашният лидер на тима Кевин Магнусен пък ще премине в "Хаас". Свободното място във "Форс Индия" пък ще бъде заето от Естебан Окон.Първите цели на "Рено" за втори пилот бяха Карлос Сайнц и Валтери Ботас, но ръководството е останало доволно от прогреса на Палмър през втората половина на настоящиия сезон и е решило отново да му гласума доверие.Директорът на тима Фред Васьор заяви, че намирането на точния пилот е от изключителна важност за отбора."Не е просто трудно. От голямо значение е за програмата и болида. Ако погледнете кои са отборите в горната част на таблицата, всички те имат по двама много силни пилоти, които се мотивират взаимно, а когато условията го позволяват, и си помагат. Искаме нещо подобно, затова не търсим само един добър пилот", коментира Васьор.


title: Една трета от избирателите на Клинтън не приемат Тръмп за легитимен президент

maintext: Три четвърти от американците приемат победата на Доналд Тръмп на изборите на 8 ноември, но 18%, или почти всеки пети, смятат, че той е нелегитимен бъдещ президент на САЩ.При избирателите на Хилъри Клинтън тази разлика е много по-отчетлива – 58% го приемат, но 33% смятат, че нюйоркският милиардер няма легитимност да оглави нацията.Това сочат резултати от допитване на Washington Post-ABC News, проведено веднага след изненадващата загуба на кандидата на Демократическата партия. В периода 9-11 ноември са анкетирани хора предимно от големите градове.Сред избирателите на Тръмп практически няма съмнение – 99% го смятат за легитимен президент. Само преди дни тази категория събираше 69% от републиканските симпатизанти.Сравнението с дните преди изборите показва засилено недоволство сред демократите, защото до 8 ноември 22% от тях бяха казали, че не биха могли да приемат републиканеца."Вашингтон пост" обяснява, че има сериозни разлики на расова основа – 18% от белите привърженици на Клинтън не смятат Тръмп за легитимен, но внушителните 51% от чернокожите, испански говорящите и други "небели" американци са в тази група.Два пъти повече жени отколкото мъже (42% срещу 21%) от лагера на Клинтън поставят под въпрос правото на Тръмп да влезе в Белия дом.


title: Обрат в епичен мач изпрати Анди Мъри във финала в Лондон

maintext:
Анди Мъри очаква Джокович или Нишикори за решителния мач в неделя
The numbers from that epic Murray v Raonic contest. Time for a lie down. #ATPFinals pic.twitter.com/sWKXRvR0tF — TennisTV (@TennisTV) November 19, 2016
Анди Мъри се класира за финала във финалния турнир на АТП след паметен обрат. В Лондон шотландецът спечели с 5:7, 7:6 (5,) 7:6 (9) срещу Милош Раонич в епичен мач, продължил 3.41 часа.В спора за титлата Мъри ще играе с Новак Джокович или Кей Нишикори. Сърбинът и японецът ще излязат на корта в 22.00 часа тази вечер.В забележителния мач Мъри и Раонич играха равностойно, като шотландецът спечели с две разигравания повече - 138:136 точки.Първият сет беше оспорван, като канадецът имаше няколко възможности за пробив, без да допусне нито една срещу себе си. Раонич пропусна няколко, но в най-подходящия момент проби за 6:5. Веднага след това той защити постигнатото и поведе.Мъри спаси две възможности за пробив в началото на втория сет. После двамата си размениха по един пробив. Равенството се запази и се стигна до тайбрек. В него водачът в схемата имаше инициативата и се наложи със 7:5 точки, за да изравни.Третият сет започна по сходен начин. Още в първия си сервис гейм Мъри трябваше два пъти да се спасява и се справи. След това двамата тенисисти бяха убедителни при подаванията си до 4:4.Тогава Мъри два пъти поред пробиваше, а Раонич - поставен до стената, два пъти оставаше в мача след връщане на пробивите. В последвалия тайбрек шотландецът се възползва от четвъртия си мачбол, като преди това спаси и мачбол срещу себе си.


title: "Ювентус" спечели леко, футболен вундеркинд влезе в историята

maintext:
Младият Мойсе Кийн дебютира за "Ювентус" при 3:0 срещу "Пескара"
Historic debut! Juventus wonderkid Moise Kean becomes the first player born in 2000 to feature in Serie A. #UCL pic.twitter.com/8cyIYre79R — Champions League (@ChampionsLeague) November 19, 2016
"Ювентус" спечели леко четвъртата си поредна победа в Серия А. Шампионите се наложиха с 3:0 срещу "Пескара" у дома.Головете за "бианконерите" вкараха Сами Кедира, Марио Манджукич и Ернанес.Срещата влезе в историята заради включването на Мойсе Кийн. 16-годишният футболен вундеркинд, както е определян, дебютира за "Ювентус" и стана първият футболист, роден след 2000-а г., който играе в мач от някое от петте водещи първенства в Европа.Шампионите очаквано владееха повече топката и по-често атакуваха. Те поведоха в 36-ата минута, когато Манджукич пусна към Кедира и германецът с хубав удар я насочи в левия ъгъл на вратата на Бицари."Ювентус" стигна до важния втори гол в 63-ата минута. Тогава след центриране от ляво Кедира игра с глава, а Манджукич засече с крак за 2:0.Малко по-късно дойде и третото попадение. С мощен, фалцов удар от разстояние Ернанес увеличи преднината на отбора си."Ювентус" събра 33 точки след 11 победи от 13 мача. Бяло-черните водят със седем пред "Рома", който предстои да играе.


title: Мачът между Албания и Израел бе преместен заради опасност от атентат

maintext:
Двубоят ще се играе в Елбасан
Албанската футболна федерация смени стадиона за световната квалификация срещу Израел поради съображения за сигурност.Срещата трябваше да бъде проведена в Шкодра, на 120 километра северно от Тирана, но вместо това домакин ще бъде Елбасан, който е на 55 километра южно от албанската столица.Говорителят на федерацията Тритан Кокона отказа да коментира причините за решението.Местните медии обаче разпространиха непотвърдена от службите за сигурност информация, че терористична група е подготвяла атентат по време на мача с израелците.


description: Повечето свидетели не помнят подробности, тъй като делото започна след 10-годишно разследване на прокуратурата.

title: Сигнали, че сградата на ул. "Алабин" ще падне, е имало и в деня на рухването ѝ през 2006 г.

maintext:
Сградата на улица "Алабин" номер 39 бе паметник на културата и падна на 19 септември 2006 г.,
Фотограф: Анелия Николова [Днвеник]
С разпит на свидетели премина днешното заседание по делото за срутилата се сграда на столичната улица "Алабин", която затрупа и уби две млади жени преди 10 години. Сградата на номер 39 бе паметник на културата и падна на 19 септември 2006 г., като тогава в задръстването по улицата бе и колата на Петринка Христова (на 24 години) и Деница Ченишева (на 26 години).пред съда бяха изправени собственикът на сградата Георги Кирчев, инженер Петър Петров, който контролирал ремонта на сградата, Николай Симеонов - управител на "А3-Архитектура и изпълнение" и строителят Манчо Антонов, собственик на фирмата за ремонти ЕТ "Манчо Антонов".Производството срещу Антонов се води задочно, тъй като той от години е в чужбина и не може да бъде открит.Днес пред съда бяха разпитани шестима души. Сред които трима пожарникари, които са участвали в разчистването в деня на падането на сградата. Разпитана бе и Спасинка Пройчева - която е живяла в сградата под наем от жилищния фонд на общината.Тя разказа пред съда, че е подавала множество жалби до общината и до Националния институт за паметници на културата, както се е казвал по него време Националния институт за недвижимо културно наследство (НИНКН). Сред тях е имало и сигнал, чеСлед жалбите ѝ на два пъти е идвала комисия за оглед като първата й констатация била, че конструкцията на сградата е стабилна и трябват частични ремонти, а втората констатация била, че сградата е "рушаща се".Заради разминаванията в показанията ѝ днес и преди години - по време на разследването, съдията прочете част от разпита ѝ, при което жената се отрече от думите си отпреди време.Спасинка Пройчева заяви пред съда още, че е живяла в сградата от 1992 година. През 2005 г. заминала за Чикаго, откъдето се е върнала през пролетта на 2006 г. Като буквално месеци преди да падне сградата е бил отказан достъпът ѝ до жилището, което е обитавала.Тя каза, че след завръщането си от Чикаго е видяла, че в сградата са били премахнати всички дървени елементи - прозорци, врати и носещите, според нея, греди, както и дюшеметата от помещенията. Двата пъти, когато е влизала с полиция в сградата - защото не са я допускали да влиза сама, за да си прибере вещите си, е виждала работници.По думите ѝ едната ѝ дъщеря, която е живяла в сградата, докато Спасинка Пройчева е била в Чикаго е била малтретирана от хора на Георги Кирчева, заради отказа им да напуснат жилището. Причината, поради която след като се е върнала от Чикаго не е живяла в жилището на улица "Алабин" е, защото там били "премахнати всички инсталации" - канализация, ток, вода, интернет.След приключване на разпита на Пройчева, съдът реши, че делото не е изяснено от фактическа и правна страна и насрочи следващо заседание за 21 декември, когато ще продължи с разпит на други свидетели.


description: Същото правителство на премиера Бойко Борисов, програмно с мандата на Патриотичния фронт или Реформаторския блок, или служебно правителство ще управлява България до провеждането на нови предсрочни избори.

title: Кое правителство ще управлява до изборите - същото, програмно или служебно

maintext:
Президентът Росен Плевнелиев прие бъдещият президент Румен Радев в кабинета си
Фотограф: Юлия Лазарова
От
БДЦ-Народен съюз биха подкрепили програмно правителство, но те са само с 14 депутати.
Същото правителство на премиера в оставка Бойко Борисов, програмно - с мандата на Патриотичния фронт или Реформаторския блок, или служебно правителство ще управлява България до провеждането на нови предсрочни избори. Така най-общо изглеждат вероятните пътища за изход от политическата криза, предизвикана от подаването на оставката на премиера Бойко Борисов след загубата на президентските избори на кандидата на ГЕРБ Цецка Цачева.Във вторник е насрочено заседание на Консултативния съвет за национална сигурност (КСНС) при президента, на което трябва да се стигне до съгласие на парламентарно представените партии за излизане от ситуацията.Един от проблемите е, че президентът Росен Плевнелиев не може да разпусне парламента и да обяви предсрочни избори в последните три месеца от мандата му според конституцията. Разпускането на това Народно събрание трябва да направи новоизбраният президент Румен Радев, като мандата на Плевнелиев изтича на 19 януари. Така Плевнелиев може да назначи служебен кабинет, но не и да насрочи избори, а неговият кабинет може да оцелее само един месец, тъй като Радев може да си назначи нов с встъпването в длъжност.За това се свиква и КСНС, за да може всички партии да поемат отговорност за излизане от политическата и институционална криза.След заседанието на КСНС Плевнелиев трябва да връчи мандат за съставяне на правителство на най-голямата парламентарно представена партия (ГЕРБ), на втората (БСП) и още една по избор. Лидерите на ГЕРБ Бойко Борисов и на БСП Корнелия Нинова вече заявиха няколко пъти, че няма да правят опити за кабинет в рамите на този парламент, а искат предсрочни избори. Желание за съставяне на кабинет проявиха само лидерите на Патриотичния фронт Валери Симеонов и Красимир Каракачанов, които получиха под крепа от новия си коалиционен партньор Волен Сидеров ("Атака") , като трите партии се явиха във формат "Обединени патриоти" на президентските избори. От думите на Симеонов и Каракачанов след консултациите с президента се разбра, че не са получили обещание за мандат от Плевнелиев.Божидар Лукарски (лидер на СДС), каза от името на Реформаторския блок, че биха се наели да правят кабинет само с подкрепата на ГЕРБ след консултациите при Плевнелив. Меглена Кунева в събота заяви, че не изключва възможността третият мандат да отиде при Блока.Борисов и заместникът му Цветан Цветанов обаче повториха няколко пъти през изминалата седмица, че не желаят ново "програмно правителство", каквато е идеята на патриотите, държат на предсрочни избори, а отговорността за служебния кабинет е на президента Росен Плевнелиев. Чисто математически е невъзможно гласуването на нов кабинет в парламента да мине без гласовете на ГЕРБ (84) и на БСП (38).През двете седмици, в които вървяха консултациите, президентът Росен Плевнелиев настояваше, че капацитетът на парламента не е изчерпан. Преди почти две седмици след срещата на Радев и Плевнелиев новоизбраният президент каза, ч е е получил уверенията на Плевнелиев , че ще има консултации за имената на министрите в служебното правителство. Такъв служебен кабинет, одобрен от Радев, би могъл да управлява до края на март - началото на април, когато се очаква да са предсрочните избори. Седмица по-късно Радев прехвърли цялата отговорност за съставяне на кабинет на Плевнелиев. Според запознати с процеса двамата трудно ще се разберат за някои от министрите, като спорен се очертава министърът на отбраната, тъй като предстоят неизбежни сделки за модернизацията на армията за стотици милиони.В краен случай Плевнелиев може да забави процеса с даването и връщането на мандатите до края на декември, когато започва парламентарната ваканция и неговият служебен кабинет да изкара две-три седмици. В конституцията е записано, че след получаването на мандат първите две сили имат по седем дни, за да предложат състав на Министерския съвет. За третата сила обаче няма срок, а предложеният от тях министър-председател трябва да бъде гласуван и от парламента, за да стане ясно дали ще бъде избран.Дали парламентарно представени партии ще стигнат до съгласие и до кой вариант ще се стигне, ще разберем най-рано във вторник.


description: Новоизбраният президент се срещна с Ромни и други потенциални свои назначения в частния си голф клуб в Ню Джърси.

title: Критикът на Тръмп Мит Ромни може да стане негов държавен секретар

maintext: Новоизбраният президент на САЩ Доналд Тръмп се срещна с бившия си съперник и един от най-големите си критици в Републиканската партия по време на предизборната кампания Мит Ромни, предаде "Ройтерс", цитиран от БТА. Номинираният от републиканците за кандидат-президент през 2012 г. Ромни е потенциален кандидат за държавен секретар в новото правителство, съобщи по-рано Ен Би Си.Двамата разговаряха час и двайсет и пет минути в частния голф терен на Тръмп в Бедминстър, Ню Джърси, посочва "Франс прес". На срещата са присъствали бъдещият вицепрезидент Майк Пенс, както и няколко помощници на Тръмп."Имахме широкообхватен и задълбочен разговор за различни райони от света, където САЩ имат съществени интереси. Оценявам възможността да говоря с избрания президент и очаквам с нетърпение бъдещото управление", отбеляза в кратко изявление след срещата Ромни. Той не отговори на журналистически въпроси дали мисли да се присъедини към администрацията.Ромни редовно критикуваше Тръмп и отказа да го подкрепи публично преди изборите.Също в голф клуба си новоизбраният президент се срещна с генерала от морската пехота в оставка Джеймс Матис, разглеждан като потенциален кандидат за министър на отбраната. По-рано 66-годишният Матис оглавяваше Централното командване на американските въоръжени сили в Близкия изток. Генералът и Тръмп имат общи виждания по множество външнополитически въпроси.Според в. "Ню Йорк таймс" сред кандидатите за шеф на Пентагона са също генералът от резерва Дейвид Петреъс, сенаторът от щата Ню Хемпшър Кели Ейот и бившият сенатор от щата Аризона Джон Кайл.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от вечерната емисия:
От какво е направен първия телевизионен приемник.
Спряха вноса на съмнителни фарове, КЗП проверява и гумите на пазара.
Фейсбук разработва програма за автоматично откриване на фалшиви информации.
Най-подходящият фон за чистене е "I Want to Break Free" на "Куин".
Коледно дърво от чисто злато се продава в Токио.
Зейн Малик вече печели соло награди.


description: Асоциацията на ревматоидно болните и сдружението на болните от Бехтерев искат среща със здравната каса и с премиера от около година, но институциите не им отговарят. Има проблеми с реда, по който се отпускат лекарства за хората с най-тежките случаи

title: Пациентът, който може и да не дочака лечението си

maintext:
Фотограф: Юлия Лазарова
искаме просто да бъдем равностойни граждани, да бъдем като всички вас, да не стоим затворени вкъщи, защото сме нужни на тази държава."
Това казва Роза Чеглайска, председателят на Асоциацията на пациентите с ревматоиден артрит. Заедно с екипа ѝ са застанали рано сутринта пред Министерския съвет с надежда да привлекат вниманието на министър-председателя на влизане и да му разкажат за проблемите си. Водят със себе си "пациент" (всъщност пластмасов скелет), който не е дочакал лечението си - метафора на тежката бюрокрация и затруднен достъп на болни до жизненоважното лечение.
"Ако застана до нашия пациент, ще видите, че краката ми станаха като неговите", казва Роза Чеглайска. Тя е с ревматоиден артрит и за да не се инвалидизира, трябва да продължи да приема скъпата биологична терапия, както и редовно да ходи на рехабилитация. За отпускането на лекарствата обаче, особено скъпоструващите, процедурата е сложна и може да отнеме фатално много време, а към края на годината бюджетът за тях по думите ѝ изтънява. За рехабилитацията - полага ѝ се една седмица, която отдавна е оползотворила, ѝ сега си плаща, защото, ако спре, може никога повече да не ходи.
Асоциацията на ревматоидно болните и сдружението на болните от Бехтерев искат среща със здравната каса и с премиера от около година, но институциите не им отговарят. "Това е бягство от болните пациенти и от проблемите", казва Чеглайска. Тя изтъква, че автоимунните болести все по-често се проявяват при млади хора и е важно въпросите да се уредят възможно по-бързо така, че на тях да им се даде шанс за нормален живот. Биологичната терапия дава този шанс, но докато чакат разрешение, много от тези пациенти се инвалидизират.
"Вече от една година дъвчем проблема с диспансеризацията. Имахме голяма среща в здравната каса тогава. Те обещаха, че диспансеризацията ще бъде отменена с въвеждането на прословутата амбулаторна процедура. Обаче амбулаторната процедура е остойностена на 22 лв. и тя не обслужва никого", обяснява жената.
Става въпрос за начина, по който се отпускат лекарства от касата, и впоследствие се следи състоянието на пациентите с автоимунни заболявания. Българските пациенти с най-тежките случаи имат достъп до най-модерната скъпа терапия с биологични медикаменти, обаче контролът за тях е много затегнат, за да е сигурно, че не се разхищават пари. Около 4700 души с ревматоиден артрит се възползват от нея, макар че хората с такива заболявания в България са над 90 хиляди.
Роза Чеглайска
Фотограф: Юлия Лазарова
Двете пациентски организации настояват да отпадне диспансеризацията и да остане амбулаторната процедура, която обаче сега е част от бюджета за болнично лечение. По-добре ще е да се изведе оттам в доболничната помощ и така да се улесни достъпът, както и за и да не е обвързан с болничния бюджет, който всяка година се изчерпва около септември, посочва жената.
Освен това специалистите ревматолози в страната са много малко и това е причината те да отказват диспансеризация, освен че и нейната стойност също е много малка - 9 лв. на пациент, казва Роза Чеглайска. Така се оказваме с две неработещи процедури за проследяване на пациентите, а тези пациенти се нуждаят от наблюдение, коментира тя.
"Изобщо така е направено всичко, че всеки пациент, предложен от самите ревматолози за биологично лечение, трябва сам да достигне до това лечение. Трябва например да си направи сам всички необходими изследвания на стойност от 196 лв. Те не се поемат от здравната каса, включително и квантиферонов тест", допълва тя.
Чак след тези близо 200 лева от собствения джоб човек може да си набави всички документи и да се яви за одобрение пред комисията. Разходите продължават и след това, когато, за да следи състоянието си, човекът трябва периодично да дава по още 45-50 лева за изследвания, допълва Чеглайска. На някои от тези пациенти с множество съпътстващи усложнения това се налага всеки месец.
"Хаосът в здравната система е голям. Никой не знае какво прави. Парите свършват, но за това не сме виновни ние. А ние


title: "Базел" загря с разгромна победа за мача с "Лудогорец"

maintext:
Швейцарците са нопобедени в първенството до момента
"Базел" загря за мача си с "Лудогорец" с разгром 6:0 над последния в класирането в швейцарското първенство - "Вадуц".Шампионите на Швейцария и България излизат един срещу друг в София в решаващ двубой от Шампионската лига. Срещата е пряк сблъсък за третото място в групата, което гарантира участие в Лига Еврола напролет."Базел" нямаше никакви проблеми срещу лихтенщайнския "Вадуц", който се състезава в местното първенство. Още до почивката Думбия и Елионуси, съответно в 10-ата и 19-ата минути, направиха резултата 2:0. След почивката тимът вкара още четири гола, като Думбия се разписа още веднъж, а след него Ланг, Бярнасон и Кая оформиха крайното 6:0."Базел" има смазваща преднина в Швейцария и вече води с 15 точки на втория в класирането "Сион", който е с мач по-малко. Съперникът на "Лудогорец" има 13 победи и две равенства и все още не е допуснал загуба от началото на първенството.


description: Само от сутринта до 15.00 часа в столицата са регистрирани близо 400 леки катастрофи, три от които са с пешеходци.

title: В пъти повече катастрофи станаха в София в първия сняг

maintext:
Фотограф: Юлия Лазарова
От тази сутрин до 15.00 часа в София са възникнали 394 леки пътни инцидента, съобщи МВР. Обикновено за денонощие в столицата биват регистрирани към 100-150 леки катастрофи.От министерството посочват, че четири от произшествията са по-сериозни и при тях има пострадали хора, но те са без опасност за живота. Три от катастрофите са с пешеходци, като една е възникнала на пешеходна пътека.Посетените от служители на отдел "Пътна полиция" катастрофи са 145, а в 245 от случаите шофьорите са подписали двустранни протоколи.От "Пътна полиция" призовават шофьорите да се движат със скорост, съобразена с метеорологичните условия, да спазват дистанция и да се съобразяват с пътните знаци и указанията на контролните органи. Апелират и пешеходците да се движат с повишено внимание, като имат предвид, че при хлъзгавата настилка спирачният път на автомобилите е по-дълъг.


description: Предстои да започне изграждането на водния цикъл в Асеновград, а след това и в Добрич.

title: Златни пясъци и Приморско ще имат нови пречиствателни станции, обяви Ивелина Василева

maintext:
Ивелина Василева, министър МОСВ
Фотограф: Цветелина Белутова
пречиствателна
БНТ
Черноморие
пречиствателни
отпадни
пречиствателна
Равадиново
млрд
лв
европари
ВиК
сътрудничество
Проектът за изграждане на новастанция за вода в Златни пясъци вече е готов и скоро ще започне да се изпълнява. Подобно съоръжение ще има и в Приморско. Това обяви предминистърът на околната среда и водите в оставка Ивелина Василева.По думите ѝ съвсем скоро повечето курорти по българскотоще иматстанции и проблемът с изхвърлянето наводи директно в морето вече няма да бъде актуален. Повод за коментара ѝ стана класация, в която България получи награда като най-предпочитана туристическа дестинация от руските семейства. Именно по-чистата вода през последните години е сред основните причини руснаците да почиват в България.Василева обясни, че бумът на строителството на хотели между 2005 г. и 2008 г. е довел до трайно замърсяване на Черноморското крайбрежие. Много от тези сгради били построени без необходимия план какво ще се случва с отходните води."След изграждането настанция в Златни пясъци и Приморско започва и подготовката за колектор междуи Созопол. Трябват ни още пари за подобно съоръжение в Ахелой", каза още Василева.Тя добави, че предстои да започне изграждането на водния цикъл в Асеновград, а след това и в Добрич. Общо над 1.3ще бъдат разпределени за подобни проекти. Бенефициенти по тях ще бъдатдружествата, които ще работят в тяснос общините.Министърът на околната среда и водите каза още, че бюджетът за следващата година е консервативен и очаква да бъде гласуван от парламента. Като основен приоритет на следващото правителството Василева определи съдебната реформа.


description: Външният министър Даниел Митов казва, че ако в неделя Радев спечели изборите, България може да изглежда глупаво пред ЕС,

title: "Ройтерс": Българските избори показват, че Русия печели сърцата в Източна Европа

maintext: Почти 10 години след влизането на България в ЕС мнозина от гражданите ѝ смятат, че проблемите им почти не интересуват Брюксел. Много са разочарованите българи, които сега гледат към Русия, бившият господар от съветските времена, като на по-релевантен съсед.Това разказва "Ройтерс" в коментар под заглавие "Българският вот показва, че Русия печели сърцата на източния фланг на ЕС" В текста Цветелия Цолова казва, че това настроение вероятно ще бъде подсилено на президентския балотаж в неделя. Очаква се той да бъде спечелен от бившия командващ ВВС ген. Румен Радев, приятелски настроен към Кремъл, допълва авторът.Позицията на Радев е, че България, макар и член на НАТО, трябва да се застрахова що се отнася до международните съюзи. Това печели симпатии в страната, силно зависима от Русия в енергетиката, въоръжението и приходите от туризъм."Западът е ЕС направиха много грешки с Русия през последните години", казва за "Ройтерс" 48-годишната счетоводителка Емилия Тренчева. "Русия е много важна, а те я изолираха. Румен Радев ще намери правилния баланс. Той обеща сигурност и хората искат да чуят точно това", добавя тя в градинката пред Народния театър в София.Агенцията припомня, че от анексирането на Крим през пролетта на 2014г. насам Русия провежда военни учения и самолетите ѝ прелитат през въздушното пространство на бившата комунистическа Югоизточна Европа. Дипломати казват, че Москва е засилила кампанията си за лобиране в полза на руските интереси и влияние.Радев демонстрира толерантност към руските действия в Украйна и е за облекчаване на западните санкци исрещу Москва. "Разбира се, че има нарушаване на международното право в Крим. Но е факт, че в момента руски флаг се е вее над Крим. Какво да направим? Да си затворим очите?", каза той след първия тур на изборите.За читателите си в чужбина "Ройтерс" обяснява, че българите споделят същия език и кирилска азбука с руснаците, изпитват историческа благодарност към Русия, че ги е освободила от 500 години османска власт и връзките с бившите господари от комунистическата ера са доста по-различни в сравнение с отношението в останалата част от бившия съветски блок, където на Москва гледат като на окупатор, не като на приятел. За разлика от унгарци, чехи и поляци, срещу българите не е била използвана военна сила от СССР.Тази лоялност мина на заден план, когато страната влезе в ЕС през 2007г., казва още Цолова в коментара за "Ройтерс". Мнозина българи се надяваха, че технократите в Брюксел ще принудят корумпираните им политици да прочистят системата и да съживят борещата се с трудностите икономика.България днес остава най-бедната страна в ЕС. Народният гняв заради слабия напредък в премахването на корупцията и престъпността изригна през 2014г. в улични протести, довели на власт сегашното дясноцентристко правителство на ГЕРБ. Но и ГЕРБ изглежда разочарова избирателите, мнозина от които днес гледат на партията като на корумпиран елит и я свързват с неуспеха на ЕС да я притисне да направи реформи."Наблюдаваме колапс на доверието в традиционните власти в Европейския съюз. Само преди няколко години беше немислимо да се чуят критики срещу западни правителства. Това вече не е така. ЕС вече не въплъщава надеждите на мнозина", коментира Първан Симеонов от "Галъп интернешънъл" в София.Проучване на агенцията от юни показва, че доверието в ЕС е паднало от около 60% до 48% - най-ниското равнище от 2007г. насам.Друга социологическа агенция твърдеше през август, че 51% от българите имат силно положително отношение към Русия. В "Галъп" изброяват сред проблемите, тревожещи избирателите, въпроси като последиците от Брекзит, конфронтацията на ЕС с Русия, мигрантската криза и заплахата от тероризъм."Ще гласувам за Радев в неделя, защото не искам България да се превърне в имигрантско гето", казва пред "Ройтерс" 38-годишният учен Борис Кръстев.Позициите на Радев могат да се срещнат и на други места в района. В неделя в Молдова проруският социалист Игор Додон най-вероятно ще спечели президентските избори с кампания, призоваваща да се прекрати интеграцията с ЕС. Сърбия провежда съвместни военни учения с Русия, а в съседна Черна гора заелият проевропейски позиции премиер изгуби паррламентарното си мнозинство през октомври."Ройтерс" припомня, че почти половината българи са заявили, че са против санкциите срещу Москва от страх, че това ощетява позиците на България в други икономически проекти с Русия. Ембаргото се отрази на туризма - от 700 000 през 2013г. руските туристи намаляха на 500 000 миналата година, макар че това лято тенденцията се обърна. Премиерът Бойко Борисов твърди, че причината е телефонният м уразговор с президента Владимир Путин. Българският износ за Русия е намалял през миналата година с 24%, а руският внос - с 20%.Външният министър Даниел Митов казва, че ако в неделя Радев спечели изборите, България може да изпадне в немилост пред ЕС, защото е заела страната на руснаците относно Крим. "Гарантирам ви, че ако Радев изрази подобна позиция на която и да е среща на държавните глави, следващата крачка е пълна изолация на България."


title: Доктор Стрейндж

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: София, бул. Александър Стамболийски 1
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Фентъзи, Приключенски
САЩ / 2016
Сценарист: Томас Дийн Донъли, Джон Спейтс, Джошуа Опенхаймър, Стив Дитко
Режисьор: Скот Дериксън
В ролите: Майкъл Стулбърг, Скот Адкинс, Мадс Микелсен, Рейчъл Макадамс, Чиуетел Еджиофор, Тилда Суинтън, Бенедикт Къмбърбач, Ейми Ландекър
Нови кадри от очаквания с огромен интерес тази есен "Доктор Стрейндж" бяха показани първо на феновете, посетили световноизвестното изложение Comic-Con в Сан Диего. Вторият трейлър показва зрелищни сцени, пропити с много магия и мистика, но и типичния за Марвел хумор.Мистичният екшън с участието на Бенедикт Къмбърбач, Чуетел Еджиофор, Мадс Микелсен и Тилда Суинтън е следващият филм от третия етап на Киновселената на Марвел, чиято цел е – в рамките на четири години и девет филма – да представи на публиката нови герои и да продължи приключенията на любимците на феновете. "Доктор Стрейндж" излиза в България заедно с американската премиера на 4 ноември и е сниман на локации в Лондон, Ню Йорк, Хонконг и Катманду, Непал."Доктор Стрейндж" проследява историята на неврохирурга д-р Стивън Стрейндж, който след ужасяваща автомобилна катастрофа не може да използва ръцете си. Когато традиционната медицина го предава, той търси изцеление и надежда на необичайно място – мистериозен анклав на име Камар-Тадж.Стивън бързо разбира, че това не е просто център за лечение, но също и фронтовата линия на битката срещу невидими зли сили, които искат да унищожат нашата реалност. Скоро Стрейндж – въоръжен с новопридобити магически сили – трябва да избере дали да се завърне към охолния си живот или да загърби всичко, за да защитава света като най-могъщия жив магьосник.Базиран на героя от комиксите на Марвел, който се появява за първи път в "Strange Tales", бр. 110, издаден през юли, 1963, "Доктор Стрейндж" продължава линията на епични киноприключения, сред които поредиците за Железният човек, Тор, Капитан Америка, Отмъстителите, Пазители на галактиката. Продуцент на "Доктор Стрейндж" е , разбира се, Кевин Файги, а режисурата е поверена на Скот Дериксън.На конвенцията Comic-Con в Сан Диего станаха ясни и любопитни факти около други герои и филми от Вселената на Марвел. Бри Ларсон влиза в ролята на Капитан Марвел, Хълк се присъединява към Тор в следващия филм за могъщия бог, Кърт Ръсел влиза в ролята на бащата на Звездният повелител в "Пазители на галактиката 2", а Лупита Нионго ще видим с интересна роля в "Черната пантера".


title: През 2016 г. чуждите туристи може да се окажат повече от населението на България

maintext:
[Министерство на туризма]
"Туризмът расте с устойчиви темпове през последните десетилетия и се превърна в третата по големина индустрия в света след търговията с горива и с химически продукти", съобщи председателят на Световната организация по туризъм към ООН Талеб Рифай. Той отбеляза, че през 2015 г. в света регистрирани 1.2 млрд. туристи, пресичащи границите, което е с 4.2% повече от 2014 г. като шеста година поред ръстът е над 4 на сто. Преките приходи на глобалния туризъм са над 1.5 трлн. щатски долара, а заедно с непреките - 5 трлн., сочат данните на организацията.
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
През 2016 г. България ще е посрещнала повече туристи, отколкото е населението й, прогнозира днес министърът на туризма в оставка Николина Ангелкова пред представители на бранша, цитирана от пресцентъра на ведомството.Тя се обоснова с данните за 10-месечието, когато са отчетени близо 7.5 млн. чужди туристи, с 1 млн. повече, отколкото за същия период на миналата година и повече от цялата 2014 г. Друг аргумент, изтъкнат от министъра, е че правителството е определило туризма за приоритетен отрасъл и дори е обособило ресорно министерство.


description: В сряда вечер с белите руснакът се впусна в търсене на победата. Той принуди норвежеца да сгреши грубо, но накрая шампионът като по чудо стигна до реми.

title: Карлсен се спаси по чудо и стигна до реми срещу Карякин в деветата партия

maintext: Шампионът Магнус Карлсен стигна много трудно до реми срещу претендента Сергей Карякин в деветата партия шах помежду си от мача за световната корона в Ню Йорк.Привържениците очакваха с интерес какво ще се случи след пробива на руснака в осмата партия. След седем поредни ремита Карякин пръв съумя да стигне до победата В сряда вечер с белите руснакът се впусна в търсене на победата. Той принуди норвежеца да сгреши грубо, но накрая шампионът като по чудо стигна до реми след 74 хода..Така резултатът е 5:4 в полза на Карякин. Успокоението за Карлсен е, че има белите фигури в две от оставащите три партии, в които ще търси обрат, за да задържи световната корона.Играят се 12 партии, като световен шампион ще стане този, който пръв спечели 6.5 точки. При равенство ще има тайбрек.Карлсен стъпи на върха в шаха през 2013 г. след победа в мача с Вишванатан Ананд. Година по-късно норвежецът защити титлата си след нова триумф срещу индиеца.Как се разви деветата партия:


description: Най-голяма е активносттта в Турция, следвана от Великобритания, Испания и Германия.

title: Над 39 хил. българи са гласували в чужбина към 16 ч.

maintext:
ред избирателните секции
Към 16 часа общият брой на гласувалите български граждани в секциите извън страната е 39 585, съобщи Министерството на външните работи (МВнР).Най-висока е активността в Турция, където са гласували 14 759 български граждани. Пв съседната държава по-рано днес се извиха дълги опашки и имаше напрежение. Следват Великобритания с 5 741 гласували българи, Испания с 3 823 души и Германия - 1 991.Вече е приключил изборният ден в секциите в Австралия, Китай, Индия и Виетнам. Там са гласували общо 353-ма български граждани. В Сингапур избирателната секция е затворила с 80 гласували българи.


title: Конте смята, че поне шест отбора имат шанс за титлата в Англия

maintext:
Италианският специалист не бърза да говори за титлата
Мениджърът на "Челси" Антонио Конте сподели, че е доволен от представянето на своя тим, който записа седем поредни победи в първенството, но това далеч не го прави фаворит за титлата.Вчера сините постигнаха обрат срещу "Тотнъм" за успеха с 2:1 в лондонското дерби и запазиха първото си място в класирането, но преследвачите "Манчестър сити" и "Ливърпул" са само на точка от тях."Челси" вече не е този отбор, който претърпя поражения от Ливърпул и Арсенал в началото на сезона. Срещнахме сериозно изпитание срещу "Тотнъм" и те започнаха по-добре от нас. Успяха да отбележат великолепен гол, но ми хареса как ние реагирахме на него", коментира Конте."Променихме се и съм доволен от отбора като цяло. Работим много и се наслаждаваме от резултатите от свършеното на терена. Да говорим за титлата е твърде рано, шампионатът е много труден. В Англия има шест или седем отбора, които могат да спечелят първенството", каза още италианският специалист.


title: Биолози откриха защо морските животни ядат пластмаса

maintext:
Албатрос
Фотограф: Ho
Морските животни и птици бъркат плаващaта в моретата и океаните пластмаса за храна и затова масово я ядат. Причината за това объркване всъщност е миризмата – пластмасата мирише на животните на храна. Това са установили в ново проучване учени от Калифорнийския университет в Дейвис, съобщава британският вестник "Гардиън".Милиони тонове пластмасови отпадъци попадат в морета и океани, където гладните птици, костенурки и други морски създания ги ядат и като следствие често умират от това.Досега биолозите не бяха сигурни защо морските животни ядат пластмаса, защото тя няма добър вкус. В новото изследване учените твърдят, че са открили химическото обяснение защо морските обитатели ядат масово пластмаса.Изследователите са установили, че подобно на миризмата на хамбургер на скара, която привлича един гладен човек, миризмата на пластмаса, плаваща в океана, излъчва миризми, които изкушават птици и други животни.Биологът Матей Савока обяснява, че всичко се свежда до един вид водорасли, плаващи в морската вода, които служат за храна за малки същества като крил и зоопланктон. Когато крилът консумира тези водорасли, излъчва химикал известен като диметил сулфид. Миризмата на химикала привлича птиците и другите морски животни. Така учените стигат до заключението, че морските създания погрешно ядат плаващата пластмаса, защото тя често е покрита с тези "миризливи" водорасли.Учените предупреждават, че рибата също може да яде плаващата пластмаса по същата причина и че това може да има сериозни последици не само за рибата, но и за хората, които ги ядат.


description: Концепцията за бавен живот като противотежест на забързаната съвременност, където на почит са мултитаскингът и ефективнотстта, обхваща всички аспекти, дори най-личните. Списанието Stylecaster разказва за "бавния секс" като най-високата степен на интимност между партньори и като изкуство, което си заслужава да овладеем заради самите себе си.

title: Бавният секс като седемстепенно гурме меню

maintext: Ако обикновеният секс е мазен хамбургер от будка на улицата, бавният тантричен секс е седемстепенното гурме меню в луксозен ресторант с кадифени завеси. Вниманието, което обръщаш, емоцията, която влагаш, насладата, която изпитваш... Всичко е различно.Концепцията за бавен живот като противотежест на забързаната съвременност, където на почит са справянето с много задачи едновременно и ефективнотстта, обхваща всички аспекти, дори най-личните. Списанието Stylecaster разказва за "бавния секс" като най-високата степен на интимност между партньори и като изкуство, което си заслужава да овладеем заради самите себе си.Бавният секс не е свързан само с популярната индийска философия Тантра, но и с оргазмичната медитация и всякакви други похвати за сетивност и наслада на тялото. Това е събирателната дефиниция за акт, който отива отвъд примитивното привличане и желание за съвкупление, и се пренася на по-интимно и емоционално ниво. Освен това, той не е просто бавно протичащ полов акт, а цяла друга философия на любене, пояснява учителят по Тантра от Калифорния Мари Симон.Предимствата на бавния секс са много. Той усмирява мъжете, които по природа са програмирани да еякулират възможно по-бързо, с единствената цел да осеменят жената; а жените получават възможността да се насладят на оргазъм, защото според популярна американска статистика на около 70% от тях това не се случва почти никога.Впрочем ключът към женския оргазъм според специалиста е много прост - стимулирането на ерогенни зони по тялото, различни от слабините - устни, ушни миди, зърна и дори пръстите на краката, достатъчно дълго преди пристъпване към същината.Върховният момент не е главната цел на бавния секс, и точно това го прави специален, казва инструкторката по Тантра. Истинската цел е стимулирането на всички сетива и ерогенни зони, които обикновено се пренебрегват, когато човек търси само освобождаване. Това отваря много по-голямо поле за чувственост.Бързият, животински секс също има своите предимства, признава тя - той е много добър начин за изхвърляне на стреса и натрупаното напрежение, и също за изгаряне на енергия преди сън. "Обаче ако не сте опитали и другото - губите. А липсата на време е оправдание, само докато не пробвате", уверява Симон.Вниманието към всяка част от тялото и разнообразието от еротични стимули създава по-богата и продължителна наслада, която има способността да подмладява, да подхранва и дори да лекува тялото, убедени са последователите на философията за бавен секс. Такъв секс може да личи по-добре върху кожата от който и да е комзметичен продукт, да донесе щастие и психически баланс за дълго време след акта, казват те.За желаещите да опитат философията на бавния секс, е достатъчно да се остави на заден план стремежът към освобождаване, а напротив - да се натрупва възбуда и желание. Мари Симон препоръчва да се започне с изследване на скритите местенца по тялото на партньора и по-пренебрегваните ерогенни зони - стъпалата и дланите, пръстите на краката и на ръцете, сгъвките на коленете и лактите. Милването на тези места отваря сетивата и кара партньора да иска още. Игривото дразнене и подлъгване на половинката също може да действа силно възбуждащо, защото мозъкът е най-чувствителната ерогенна зона, подсказва тя.В тантричния секс има по-конкретни правила и стъпки. Започва се с вглеждане в очите на партньора и дълбоко дишане. Двамата се редуват да докосват нежно ръцете, пръстите, вътрешността на лактите един на друг. След това лицето - с пръсти, с устни, с леко драскане на ноктите.Вниманието към лицето и ръцете идва от вярването в индуистката философия, че там са точките на всички органи и чакри на тялото - емоционалните центрове. Важно е и през цялото време партньорите да говорят помежду си за това, което усещат, защото комуникацията има основна роля в тантричния секс.Интимните части са на последно място в тази игра. Всяка друга област от тялото също се нуждае от докосване и обич, особено тези, които обикновено са скрити, казва Мари Симон. Всяко пръстче на крака например може да се превърне в ерогенна зона, когато е докосвано с внимание, подсказва тя.Освен мястото, съществен е и допирът - от леки одрасквания, гъделичкане с пръсти, до по-силен натиск с цяла ръка - всяка степен на допир ще предизвика различна реакция у другия. А той трябва да напътства партньора си какво най-силно му доставя удоволствие и да отвежда ръцете му където усеща, че иска да бъде докосван. Целта на този ритуал е да разкрие двамата души един пред друг - създава у тях уязвимост и интимност, каквато не може да има в друга ситуация и с други хора.


description: Те ще се участват в батальона за разузнаване и наблюдение на операцията на НАТО в Косово за срока на мисията.

title: Още 10 български военнослужещи ще се включат в операцията на НАТО в Косово

maintext:
Снимката е архивна
Кабинетът разреши изпращането на до 10 български военнослужещи, които да се включат в мисията на НАТО KFOR в Косово. Те ще се участват в батальона за разузнаване и наблюдение на операцията на НАТО в Косово за срока на провеждане на мисията.Допълнителното включване на български военнослужещи в KFOR ще подпомогне дейностите по осигуряване на ситуационната осведоменост. Участието на страната ни е в унисон с усилията на Алианса за стабилизиране на Косово и постигане на дълготрайно решение на проблемите, пред които са изправени косовските държавни институции.Решението съответства и на стратегическите интереси на България за стабилизиране на региона, посочва правителствената информационна служба.


title: Шампионът "Кливланд" допусна трета загуба в НБА

maintext:
Янис Антетокунмпо (вляво) изигра страхотен мач и завърши с 34 точки, 12 борби, пет асистенции, пет откраднати топки, два чадъра
"Кливланд кавалиърс" допусна трета загуба от началото на сезона в НБА. Шампионите отстъпиха със 101:118 при гостуването на "Милуоки бъкс". Въпреки това те остават комфортно начело в Източната конференция с 13 победи от 16 мача."Милуоки" записа втори пореден успех и вече не е с отрицателен баланс - осем победи и осем загуби. Те отреждат на "елените" седмата позиция на изток."Кливлънд" започна по-силно мача и натрупа аванс от 14 точки само след седем минути игра - 27:13. "Милуоки" обаче отговори със страхотна серия и при 20:32 реализира десет поредни точки в рамките на две минути и половина, за да стопи изоставането си само на две точки.Във втората четвърт "елените" показаха много здрава защита и я спечелиха с 28:22, а след 34:20 в третата част всичко вече беше ясно.Янис Антетокунмпо беше най-полезен за победата на "Милуоки" с 34 точки, 12 борби, пет асистенции, пет откраднати топки, два чадъра и 68% успеваемост в стрелбата от игра.Джабари Паркър добави 18 точки, а отлично се представиха и резервите на тима. Майкъл Бийзли се отчете със 17 точки, Грег Монро записа 14 точки, шест борби, четири асистенции и две откраднати топки, а Малкълм Брогдин завърши с 10 точки. Тримата комбинираха 17 успешни стрелби от 23 опита.За "Кливланд" Леброн Джеймс отбеляза 22 точки, а Кайри Ървинг добави 20. Кевин Лав завърши с дабъл-дабъл от 13 точки и 13 борби. "Кавалерите" обаче вкараха само 42.7% от стрелбите си от игра срещу 53.5% за съперника.Още два от фаворитите за титлата загубиха мачовете си тази нощ. Доскорошният лидер в Западната конференция "Лос Анджелис клипърс" отстъпи с 122:127 при гостуването на "Бруклин нетс" в драматичен мач с две продължения."Ножиците" записаха трето поредно поражение и заемат третото място в конференцията с 14 победи от 19 мача. Пред тях са "Голдън стейт уориърс" с 16 победи и две загуби и "Сан Антонио спърс" с 14 успеха и четири поражения. Тази нощ "шпорите" допуснаха изненадващо поражение с 83:95 срещу "Орландо меджик" у дома.


title: Горанов: Ще бъдем особено подозрителни между първо и второ четене на бюджета

maintext:
Фотограф: Георги Кожухаров
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Между първо и второ четене на бюджета за 2017 г. управляващите ще бъдат особено подозрителни, за да не позволят на други партии да правят социални експерименти. Това обяви в предаването "Панорама" на БНТ финансовият министър в оставка Владислав Горанов.Уверения, че няма да правят такива експерименти, в ГЕРБ получили от "отговорните партии", които Горанов не изреди, за да не пропусне някоя. "Но ако някой се изкуши да играе извън правилата, ще го обявим пред всички", закани се той.По-рано днес проектобюджетът на управляващите в оставка бе одобрен на първо четене в пленарна зала с гласовете на Реформаторския блок, БДЦ и "Атака".Мина с гласовете от тези партии, които подкрепят правителството. Това е достойна позиция - да сме заедно до последния момент. Моето опасение беше и другите партии да не го подкрепят, обобщи Горанов.В отговор на въпрос, свързан решението на премиера да подаде оставката на правителството след загубата на ГЕРБ на президентските избори, Горанов обясни, че няма задна мисъл в това, а в последните години държавата е в икономически подем, така че двете години на втория кабинет "Борисов" не са изгубени. Това не можело да се каже за предходни правителства.


description: Според Fox Sports причината за ултиматума от страна на собствениците е бавното темпо на разговорите, за което според тях основна вина носи асоциацията на играчите (MLBPA).

title: Задава се първият локаут в американския бейзбол от 21 години насам

maintext:
Шефът на лигата Роб Манфред отказа да коментира информацията
Собствениците на клубове от Висшата лига по бейзбол на САЩ и Канада (MLB) обмислят да блокират преговорите за нов колективен трудов договор с играчите, ако до 1 декември не се стигне до споразумение с клубовете. Това би довело до първия локаут в първенството от 1995 г.Според Fox Sports собствениците са недоволни от бавното темпо на разговорите, за което според тях основна вина носи асоциацията на играчите (MLBPA).Двете страни се разминават по идеите за въвеждане на международен драфт, (който евентуално би ощетил американските бейзболисти), желанието за приемане на още по-стриктна антидопингова програма и планираната промяна в прага на т. нар. данък "лукс" за клубовете, който може да доведе до намаляване на заплатите.Въпреки че до крайния срок има още една седмица, според източниците на американската медия страните са много далеч от консенсус.Ако се стигне до локаут, планираната зимна среща на MLB във Вашингтон (4-8 декември) може и да бъде отменена. Освен това при такъв развой всички трансфери на свободни агенти ще бъдат замразени до сключването на нов договор.Засега лидерът на бейзболния профсъюз Тони Кларк отказва коментар. Комисионерът на МЛБ Роб Манфред пък беше лаконичен: "Не преговаряме в пресата. Оставаме уверени, че споразумението ще бъде постигнато преди крайния срок."


description: Инвестициите няма да са от нови заеми, които да се плащат от идните поколения, обяви канцлерът, целещ се в четвърти мандат.

title: Меркел обеща мащабни инвестиции в инфраструктура в годината на следващите избори

maintext: Германският канцлер Ангела Меркел обеща днес да увеличи инвестициите в инфраструктура през следващата година, когато ще се състоят изборите в страната с най-голяма икономика в Европа, предаде "Ройтерс". Тя допълни, че това няма да е с цената на нови заеми, които да се плащат от идните поколения.Германия отчита голям бюджетен излишък, устоя на натиска на европейските си партньори, да увеличи своите разходите си, за да помогне за укрепване на растежа в еврозоната, а миналата седмица Европейската комисия призова страната да харчи повече идната година. В седмичното си обръщение Меркел, която вероятно утре ще обяви кандидатурата си за четвърти мандат на чело на Германия, посочва, че правителството й ще увеличи разходите за пътища, железопътни линии и широколентов интернет, както и за образование.Канцлерът подчерта, че парите за интегриране на мигрантите са добра инвестиция. Безпокойствата заради приемането на почти милион мигранти миналата година, намалиха подкрепата за Меркел, но правителството й твърди, че в дългосрочен план мнозина от тях ще станат ценна част от работната ръка.Финансовият министър Волфганг Шойбле планира бюджетен баланс през следващите четири години. Според представен вчера документ Християндемократическият съюз (ХДС) на Ангела Меркел планира да раздели допълнителните постъпления от данъци между инвестиции в инфраструктури, данъчни облекчения и по-големи разходи за външната политика и за сигурността.Меркел каза също, че иска да увеличи бъдещите разходи за отбрана и за съюза с НАТО, особено след президентските избори в САЩ. Германският парламент ще обсъди проектобюджета на правителството идната седмица.Миналия месец кабинетът повиши очакванията си за растежа за тази година до 1.8%, вместо предвидените по-рано 1.7 на сто.


title: Дървопреработвателните предприятия трябва да имат електронни дневници от догодина

maintext:
Фотограф: Георги Кожухаров
Всички предприятия за преработка на дървесина трябва да имат електронен дневник от 1 януари 2017 година, обяви в Русе министърът на земеделието и храните Десислава Танева, цитирана от БТА.
В града тя и зам.-министърът на земеделието и храните Георги Костов представиха внедрения електронен дневник, който е последен елемент от системата за независимо електронно проследяване и отчитане на дървесината от горите до крайните преработватели.
Електронният дневник в момента работи тестово в русенско предприятие и още в няколко фирми в България, за да се отстранят евентуални слабости в системата.
"С електронната система можем да кажем, че на практика два пъти увеличихме капацитета си за контрол върху добива и извозването на дървесина, с помощта на активното гражданско общество", заяви Танева.
За гаранция за публичност при изпълнението на дейности в общинските и държавни горски територии и за Електронният дневник ще може да се изтегли от интернет страницата на Изпълнителната агенция по горите и да се внедри в обектите напълно безплатно, като безвъзмездно ще бъдат обучени и служителите, които ще работят с него.За гаранция за публичност при изпълнението на дейности в общинските и държавни горски територии и за законен произход на дървения материал на пазара чрез нормативни изменения настоя природозащитната организация WWF още през април
.
Електронният дневник ще бъде улеснение и за собствениците на предприятия, които също ще могат да осъществяват контрол. Собственикът на преработвателно предприятие за дървесина "Гораинвест" в Русе обясни, че около 2-3 хил. лева му е струвало въвеждането на GPS-система и видеонаблюдение, което обаче е от голяма полза за осъществяването на контрол.
Танева коментира, че от април, когато е въведен електронният превозен билет, до момента с поне пет процента е увеличена реализацията на дървесина. По думите й това на практика е "осветляване".
Георги Костов информира, че средно годишно в България се добиват между 6.5 и 7 млн. куб. м дървесина, което е 50% от прираста, който дават горите.
Общо 4099 са регистрираните обекти в България, в които се преработва дървесина.


description: Провокативността на The Miserable Thing, което както и втория спектакъл - Test_a_mental, е предназначено само за публика над 18 г., е, че във втората му част изпълнителите Антонио Мая и Фернандо Белфиоре играят съвършено голи.

title: Два спектакъла от фестивала Vertigo във Варна тестват границите на провокацията (видео)

maintext:
Фотограф: Vetigo
Спектакълът The Space In Between - хореограф и изпълнител е Искра Иванова
Фотограф: Vetigo
Част от представлението The Miserable Thing
Два спектакъла, тестващи границата на допустимата провокация към публиката, ще бъдат представени в рамките на започналия вчера международен фестивал за съвременен танц и алтернативни изпълнителски изкуства Vrtigo.Утре на сцената на Варненския Куклен театър ще бъде представен петдесет минутния проект Test_a_mental на Пол Дунка и Красен Кръстев и с костюми на Диана Бобина и Катя Гузун.Според авторите на спектакъла Test_a_mental е "гледна точка към живота и смъртта през модели специфични за колективното въображение - спорната проблематика за задгробния живот, напрежението между страха от смъртта и надеждата за безсмъртие, връзката тяло-душа. Резултатът, твърдят Дунка и Кръстев, e представление, което говори за всичко това по един спокоен начин, но то е и фина интроспекция, обвита в избягването на трагичното".Вторият спектакъл, чието представяне със сигурност ще събуди отново дебата за границите на изкуството, е The Miserable Thing на бразилско–холандското дуо Антонио Мая и Фернандо Белфиоре.Според Белфиоре, който е и режисьор на спектакъла "той предлага недовършени събития с намерението да предизвика въображението на публиката. Бързо сменящи се сцени, натоварени с много енергия изследват как тялото може да промени изведнъж околното пространство."Представлението показва механизма на взаимодействие на живите тела с живи тела, казва драматичният консултант на спектакъла Катарина Бакацаки, акцентирайки върху идеята за пърформативност на тези тела."Провокативността на The Miserable Thing, което както и Test_a_mental е предназначено само за публика над 18 г., е, че във втората му част Антонио Мая и Фернандо Белфиоре играят съвършено голи.Вчера фестивалът Vertigo беше открит със спектакъла "Калибан" на Мирослав Йорданов и с участието на Красен Кръстев, а днес отново на сцената на Социалната чайна във Варна ще бъде представен проектът The Space In Between. Негов хореограф и изпълнител е Искра Иванова. Фестивалът продължава до 17 ноември.